นัยนา เกิดวิชัย

ศาสตราจารย์ พลตำรวจโทหญิง นัยนา เกิดวิชัย ปช (1 มกราคม พ.ศ. 2500 - 6 ตุลาคม พ.ศ. 2562) เป็นอดีตคณบดีคณะตำรวจศาสตร์ โรงเรียนนายร้อยตำรวจ และอดีตศาสตราจารย์ประจำคณะสังคมศาสตร์ มหาวิทยาลัยมหาจุฬาลงกรณราชวิทยาลัย

**ประวัติ**
ศาสตราจารย์ พลตำรวจโทหญิง ดร.นัยนา เกิดวิชัย เกิดเมื่อวันอังคารที่ 1 มกราคม พ.ศ. 2500 ที่บ้านย่านซื่อ ตำบลบ้านช้าง อำเภอสองพี่น้อง จังหวัดสุพรรณบุรี  เป็นบุตรของนายบุญธรรม กับนางลออ เกิดวิชัย มีพี่น้อง 8 คน คือ- นางบังอร อาภาศิลป์ ข้าราชการบำนาญ สังกัดกระทรวงศึกษาธิการ- นายแพทย์วิชาญ เกิดวิชัย คณบดีวิทยาลัยการแพทย์แผนตะวันออก มหาวิทยาลัยรังสิต- นายสุชาติ เกิดวิชัย บริษัท ไทยน้ำทิพย์ จำกัด- ศาสตราจารย์ พลตำรวจโทหญิง ดร.นัยนา เกิดวิชัย อดีตคณบดีคณะตำรวจศาสตร์ โรงเรียนนายร้อยตำรวจ- ดร.พิเชษฐ์ เกิดวิชัย ประธานหลักสูตรบริหารธุรกิจมหาบัณฑิต สาขาวิชาการจัดการฟุตบอลอาชีพ วิทยาลัยนวัตกรรมและการจัดการ มหาวิทยาลัยราชภัฏสวนสุนันทา- รองศาสตราจารย์ ดร.ฤๅเดช เกิดวิชัย นายกสภามหาวิทยาลัยราชภัฏสวนสุนันทา- รองศาสตราจารย์ ดร.นันทิยา น้อยจันทร์ รองอธิการบดีฝ่ายวิชาการ มหาวิทยาลัยราชภัฏสวนสุนันทา- ดร.บุศรา เกิดวิชัย พฤกษมาศ ผู้พิพากษาหัวหน้าคณะในศาลอาญา

**ชีวิตครอบครัว**
ศาสตราจารย์ พลตำรวจโทหญิง ดร.นัยนา เกิดวิชัย สมรสกับ พันตำรวจเอก นรภัทร สุบรรณ ณ อยุธยา อดีตรองผู้บังคับการตำรวจภูธรจังหวัดอุบลราชธานี ต่อมาได้แยกทางกัน โดยมีบุตรสาวเพียงคนเดียวคือ - นางสาวสุทธวรรณ สุบรรณ ณ อยุธยา อดีตสมาชิกสภาผู้แทนราษฎรจังหวัดนครปฐม และอดีตโฆษกพรรคก้าวไกล
และได้รับบุตรบุญธรรมอีก 1 คน คือ- พันตำรวจเอก ดร.สุรชัย สุกใส รองผู้บังคับการตำรวจภูธรจังหวัดนครปฐม

**ถึงแก่อนิจกรรม**
ศาสตราจารย์ พลตำรวจโทหญิง ดร.นัยนา เกิดวิชัย ถึงแก่อนิจกรรมด้วยโรคมะเร็งลำไส้ ณ โรงพยาบาลศิริราช เขตบางกอกน้อย กรุงเทพมหานคร เมื่อวันอาทิตย์ที่ 6 ตุลาคม พ.ศ. 2562 เวลา 04.20 น. พระบาทสมเด็จพระวชิรเกล้าเจ้าอยู่หัว ทรงพระกรุณาโปรดเกล้าฯ พระราชทานโกศแปดเหลี่ยม ฉัตรเบญจาตั้งประดับ ปี่ กลองชนะ ประโคมเวลาพระราชทานน้ำหลวงอาบศพ และมีพระพิธีธรรมสวดพระอภิธรรมเวลากลางคืน กำหนด 3 คืน ต่อมาทรงพระกรุณาโปรดเกล้าฯ พระราชทานผ้าไตร 5 ไตรทอดถวายพระสงฆ์บังสุกุล แล้วพระราชทานเพลิงศพ ในวันจันทร์ที่ 14 ตุลาคม พ.ศ. 2562 เวลา 16.00 น. ณ เมรุวัดไผ่โรงวัว ตำบลบางตาเถร อำเภอสองพี่น้อง จังหวัดสุพรรณบุรี

**การศึกษา**

**ระดับปริญญาตรี**
 พ.ศ. 2522 รัฐศาสตรบัณฑิต (รัฐประศาสนศาสตร์) จุฬาลงกรณ์มหาวิทยาลัย- พ.ศ. 2528 นิติศาสตรบัณฑิต มหาวิทยาลัยรามคำแหง- พ.ศ. 2551 ศึกษาศาสตรบัณฑิต (เทคโนโลยีและสื่อสารการศึกษา) มหาวิทยาลัยสุโขทัยธรรมาธิราช- พ.ศ. 2554 ศิลปศาสตรบัณฑิต (ไทยคดีศึกษา) มหาวิทยาลัยสุโขทัยธรรมาธิราช

**ระดับประกาศนียบัตรชั้นสูง**
 พ.ศ. 2529 เนติบัณฑิตไทย สำนักอบรมศึกษากฎหมายแห่งเนติบัณฑิตยสภา ในพระบรมราชูปถัมภ์

**ระดับปริญญาโท**
 พ.ศ. 2529 รัฐศาสตรมหาบัณฑิต (การปกครอง) จุฬาลงกรณ์มหาวิทยาลัย- พ.ศ. 2539 อักษรศาสตรมหาบัณฑิต (ปรัชญา) จุฬาลงกรณ์มหาวิทยาลัย- พ.ศ. 2548 นิติศาสตรมหาบัณฑิต (กฎหมายมหาชน) มหาวิทยาลัยรามคำแหง

**ระดับปริญญาเอก**
 พ.ศ. 2555 รัฐประศาสนศาสตรดุษฎีบัณฑิต (รัฐประศาสนศาสตร์) มหาวิทยาลัยอุบลราชธานี

**การฝึกอบรม**
 การฝึกอบรมข้าราชการตำรวจและบุคคลที่บรรจุหรือโอนมาเป็นข้าราชการตำรวจชั้นสัญญาบัตร (กอส.) รุ่นที่ 3 กองบัญชาการศึกษา กรมตำรวจ- วิชาชีพครูระยะสั้น (Mini M.Ed.) คณะครุศาสตร์ จุฬาลงกรณ์มหาวิทยาลัย- นักวิจัยทางสังคมศาสตร์ รุ่นที่ 45 สำนักงานคณะกรรมการวิจัยแห่งชาติ- ความรู้ของพนักงานคดีปกครองสำหรับบุคคลทั่วไป รุ่นที่ 1 จุฬาลงกรณ์มหาวิทยาลัย ร่วมกับ สำนักงานศาลปกครอง - การบริหารงานตำรวจชั้นสูง (บตส.) รุ่นที่ 23 กองบัญชาการศึกษา สำนักงานตำรวจแห่งชาติ

**การรับราชการ**
 พ.ศ. 2526 รองสารวัตรแผนกดรรชนีและบันทึกข้อมูล กองกำกับการ 2 กองกำลังพล - พ.ศ. 2530 รองสารวัตรแผนกควบคุมโรงรับจำนำและค้าของเก่า กองกำกับการ 2 กองทะเบียน- พ.ศ. 2535 สารวัตรภาควิชากฎหมายปกครองและกฎหมายทั่วไป ส่วนวิชากฎหมาย กองบังคับการวิชาการ โรงเรียนนายร้อยตำรวจ- พ.ศ. 2539 ผู้ช่วยศาสตราจารย์ (สบ 3) ภาควิชากฎหมายปกครองและกฎหมายทั่วไป ส่วนวิชากฎหมาย กองบังคับการวิชาการ โรงเรียนนายร้อยตำรวจ- พ.ศ. 2540 รองศาสตราจารย์ (สบ 4) ภาควิชากฎหมายปกครองและกฎหมายทั่วไป ส่วนวิชากฎหมาย กองบังคับการวิชาการ โรงเรียนนายร้อยตำรวจ- พ.ศ. 2544 รองศาสตราจารย์ (สบ 5) ภาควิชากฎหมายปกครองและกฎหมายทั่วไป ส่วนวิชากฎหมาย กองบังคับการวิชาการ โรงเรียนนายร้อยตำรวจ- พ.ศ. 2550 ศาสตราจารย์ (สบ 5) ภาควิชากฎหมายปกครองและกฎหมายทั่วไป ส่วนวิชากฎหมาย กองบังคับการวิชาการ โรงเรียนนายร้อยตำรวจ- พ.ศ. 2551 ศาสตราจารย์ (สบ 6) คณะตำรวจศาสตร์ โรงเรียนนายร้อยตำรวจ- พ.ศ. 2559 เกษียณอายุราชการก่อนกำหนด
*พ.ศ. 2559 ศาสตราจารย์ประจำคณะสังคมศาสตร์ มหาวิทยาลัยมหาจุฬาลงกรณราชวิทยาลัย

**เครื่องราชอิสริยาภรณ์**

**อ้างอิง**
หมวดหมู่:บุคคลจากอำเภอสองพี่น้อง
หมวดหมู่:ตำรวจชาวไทย
หมวดหมู่:ครูชาวไทย
หมวดหมู่:นักการศึกษาชาวไทย
หมวดหมู่:นักวิชาการจากจังหวัดสุพรรณบุรี
หมวดหมู่:ศาสตราจารย์
หมวดหมู่:บุคคลจากโรงเรียนนายร้อยตำรวจ
หมวดหมู่:บุคคลจากคณะรัฐศาสตร์ จุฬาลงกรณ์มหาวิทยาลัย
หมวดหมู่:บุคคลจากคณะนิติศาสตร์ มหาวิทยาลัยรามคำแหง
หมวดหมู่:บุคคลจากคณะอักษรศาสตร์ จุฬาลงกรณ์มหาวิทยาลัย
หมวดหมู่:บุคคลจากสาขาวิชาศึกษาศาสตร์ มหาวิทยาลัยสุโขทัยธรรมาธิราช
หมวดหมู่:บุคคลจากสาขาวิชาศิลปศาสตร์ มหาวิทยาลัยสุโขทัยธรรมาธิราช
หมวดหมู่:บุคคลจากคณะรัฐศาสตร์ มหาวิทยาลัยอุบลราชธานี
หมวดหมู่:ผู้ได้รับเครื่องราชอิสริยาภรณ์ ม.ว.ม.
หมวดหมู่:ผู้ได้รับเครื่องราชอิสริยาภรณ์ ป.ช.
หมวดหมู่:ผู้ได้รับเหรียญจักรมาลา
หมวดหมู่:สกุลเกิดวิชัย